**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 16/2019**

**ΑΔΑ:** ΩΝ24ΩΨΑ-Ν95



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 4ο/2019 Της 4Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Αποδοχή δωρεάς για το Κοινωνικό Παντοπωλείο ’’**

*Στην Άρτα, σήμερα, 4-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***2129/31-01-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Πρόεδρος εισηγούμενος το 1ο τακτικό θέμα:  **Αποδοχή δωρεάς για το Κοινωνικό Παντοπωλείο.** είπε τα εξής: Η Δ/νση Κοινωνικής Μέριμνας με έγγραφά της μας ενημέρωσε για την δωρεά της εταιρείας ΑΛΦΑ ΒΗΤΑ ΒΑΣΙΛΟΠΟΥΛΟΣ Α.Ε. Παρακαλώ, σύμφωνα με το ν.3852/2010(άρθρο 72, παρ.1,εδάφιο η) να αποδεχθείτε τις παραπάνω δωρεά για το Κοινωνικό Παντοπωλείο- Παροχή Συσσιτίου.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την αποδοχή δωρεάς από την Εταιρεία «ΑΛΦΑ - ΒΗΤΑ ΒΑΣΙΛΟΠΟΥΛΟΣ ΑΕ» 85 δωροεπιταγών των 10 € έκαστη μέσω της Εταιρείας Curier ACS που πραγματοποιήθηκε στις 18/01/2019 ημέρα Παρασκευή.

Οι δωροεπιταγές είναι μέρος των δωροεπιταγών που εκδόθηκαν από την Εταιρεία «ΑΛΦΑ – ΒΗΤΑ ΒΑΣΙΛΟΠΟΥΛΟΣ ΑΕ» στο πλαίσιο της ενέργειας πώλησης των προϊόντων **«Καλού Σκοπού»**. Βάσει της ενέργειας για κάθε αγορά προϊόντος **«Καλού Σκοπού»** όλα τα καθαρά έσοδα προσφέρονται για την ενίσχυση Κοινωνικών Φορέων που υποστηρίζουν παιδιά σε όλη την Ελλάδα.

Τις δωροεπιταγές παρέλαβε η Νόμιμη Εκπρόσωπος της Κοινωνικής Υπηρεσίας του Δήμου Αρταίων κυρία Παπαϊωάννου Αικατερίνη (Κοινωνική Λειτουργός) και έχουν αύξοντα αριθμό από 0000592861 έως και 0000592945. Οι δωροεπιταγές θα αξιοποιηθούν για την στήριξη και την προμήθεια βασικών υλικών και προϊόντων του Κοινωνικού Παντοπωλείου/Παροχής Συσσιτίου του Δήμου Αρταίων.

Οι δωροεπιταγές μπορούν να χρησιμοποιηθούν για την αγορά προϊόντων ίσης ή μεγαλύτερης αξίας από καταστήματα που λειτουργούν υπό τα σήματα της εταιρείας «ΑΛΦΑ - ΒΗΤΑ ΒΑΣΙΛΟΠΟΥΛΟΣ ΑΕ» και δεν είναι δυνατή η ανταλλαγή τους με χρήματα. Από την παράδοση των δωροεπιταγών η εταιρεία «ΑΛΦΑ - ΒΗΤΑ ΒΑΣΙΛΟΠΟΥΛΟΣ ΑΕ» δε φέρει καμιά ευθύνη σε περίπτωση απώλειας, κλοπής ή καταστροφής. Κατά την προσκόμιση των δωροεπιταγών δεν πραγματοποιείται κανενός είδους ταυτοπροσωπία.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 16 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*